Հագուստների, մանավանդ` ներքնազգեստների վրա գրվածքները վերջին տասնամյակի «նորամուծություններից» են: Դրանք երբեմն հումորային արտահայտություններ են, երբեմն` անիմաստ «էստի համեցեքներ», հաճախ` անհեթեթ բառեր: Եվ «խոսող» այդ վարտիքները տղամարդիկ ու կանայք հաճախ հագնում են լողափերին ու լողավազաններում` ուշադրություն գրավելու համար: Դե´, գրվածքն ընթերցող էլ պետք է ունենա, իսկ ներքնավարտիքն ուրիշ ո՞ւր ցուցադրել, որպեսզի կարդացողները շատ լինեն: Հետո՞ ինչ, որ դրանց տերերն էլ երբեմն չեն ընկալում, թե իրենց հետույքը ծածկող հագուստը ինչ է «գովազդում»: